รู้จัก Atome ผู้นำแพลตฟอร์ม ช้อปก่อนจ่ายทีหลัง ทางเลือกใหม่ สำหรับชาวไทยสายช้อป
แพลตฟอร์มช้อปก่อนจ่ายทีหลัง มีชื่อเรียกสั้น ๆ ที่รู้จักกันว่า BNPL ซึ่งย่อมาจากคำว่า Buy Now, Pay Later   ปกติแล้วโมเดลธุรกิจแบบ BNPL มีจุดเด่นตรงที่ลูกค้าสามารถช้อปของไปก่อน แล้วค่อยมาแบ่งจ่ายทีหลังได้ แบบไร้ดอกเบี้ย และไม่มีค่าธรรมเนียมรายปีใด ๆ
21 ก.ค. 2565

รู้จัก Atome ผู้นำแพลตฟอร์ม ช้อปก่อนจ่ายทีหลัง ทางเลือกใหม่ สำหรับชาวไทยสายช้อป
Atome x ลงทุนแมน
แพลตฟอร์มช้อปก่อนจ่ายทีหลัง มีชื่อเรียกสั้น ๆ ที่รู้จักกันว่า BNPL
ซึ่งย่อมาจากคำว่า Buy Now, Pay Later
ปกติแล้วโมเดลธุรกิจแบบ BNPL มีจุดเด่นตรงที่ลูกค้าสามารถช้อปของไปก่อน
แล้วค่อยมาแบ่งจ่ายทีหลังได้ แบบไร้ดอกเบี้ย และไม่มีค่าธรรมเนียมรายปีใด ๆ
นับว่าเป็นโมเดลธุรกิจที่มาแรงมากในยุคนี้
โดยเฉพาะในช่วงการแพร่ระบาดของโรคโควิด 19 ที่ผ่านมา
หากดูจากข้อมูลสถิติจะพบว่า ปัจจุบัน BNPL ได้กลายเป็นวิธีการชำระเงินที่เติบโตอย่างรวดเร็วที่สุดในโลก ทั้งช่องทางออนไลน์และหน้าร้านเป็นที่เรียบร้อยแล้ว
โดย FIS บริษัทการเงินระดับชาติ มีการคาดการณ์ว่าภายในปี 2568 BNPL จะมีมูลค่าธุรกรรมประมาณ 5% ของมูลค่าธุรกรรมของอีคอมเมิร์ซ หรือคิดเป็นมูลค่าถึง 15.9 ล้านล้านบาท
และเมื่อพูดถึงหนึ่งในผู้ให้บริการที่โดดเด่นในทวีปเอเชีย ก็คงหนีไม่พ้นชื่อของ Atome
ที่อ่านออกเสียงว่า อา-โต-มี่ โดยย่อมาจากคำว่า Available to Me
เรื่องนี้มีความน่าสนใจอย่างไร ?
ลงทุนแมนจะเล่าให้ฟัง
Atome เป็นสตาร์ตอัปดาวรุ่งที่ถูกก่อตั้งขึ้นในปี 2560 โดยบริษัทแม่อย่าง Advance Intelligence Group บริษัทเทคโนโลยีซีรีส์ D ซึ่งเป็นยูนิคอร์นจากสิงคโปร์ ก่อนที่จะขยายธุรกิจเข้ามาในประเทศไทยเมื่อปี 2562
ซึ่งถือเป็นผู้ให้บริการ BNPL รายแรกในประเทศไทย และเป็นผู้นำในตลาด BNPL ในประเทศโดยวัดจากยอดขายที่เกิดบนแพลตฟอร์ม (GMV) และฐานลูกค้า
หากถามว่า Atome น่าสนใจอย่างไร เมื่อเทียบกับบริการอื่น ๆ
ข้อแรกก็คือ สะดวก รวดเร็ว และปลอดภัย
ยกตัวอย่างเช่น การลงทะเบียนเริ่มต้นนั้นง่ายมาก เพียงกรอกข้อมูลเบื้องต้น 
เช่น เบอร์โทรศัพท์ หมายเลขบัตรเดบิตหรือบัตรเครดิต และประวัติส่วนตัว 
หลังจากนั้นสแกนบัตรประชาชนและใบหน้าของตัวเอง เพียงเท่านี้ก็เสร็จเรียบร้อยแล้ว
ส่วนของด้านการชำระเงิน ก็ใช้งานง่ายไม่ต่างกัน ด้วย 3 ขั้นตอนเท่านั้น
1. กดปุ่ม Pay
2. สแกน QR Code
3. ใส่ยอดเงินที่ต้องชำระเป็นจำนวนเต็ม โดยแอปพลิเคชันจะคำนวณค่าชำระในแต่ละครั้งมาให้ ซึ่งในการจ่ายครั้งแรก จะเป็นการจ่ายจำนวน 1/3 ของยอดชำระทั้งหมด
ซึ่งจะเห็นได้ว่า Atome ใช้งานได้ง่ายไม่แตกต่างจากพร้อมเพย์เลย
ข้อที่ 2 คือ จะใช้บัตรเครดิตหรือบัตรเดบิต ก็สามารถแบ่งชำระได้ โดยไม่บล็อกวงเงิน
ด้วยความที่ประเทศไทยยังมีคนจำนวนไม่น้อย ที่ไม่สามารถเข้าถึงสินเชื่อบัตรเครดิตได้
ทำให้ Atome เห็นโอกาสในการนำเสนอบริการสินเชื่อที่ไม่จำเป็นต้องใช้บัตรเครดิต
เพียงแค่สมัครผ่านบัตรเดบิต หลังจากนั้นผู้ใช้งานก็จะสามารถแบ่งชำระค่าสินค้าได้ 3 ครั้ง เป็นระยะเวลา 3 เดือน โดยแบ่งจ่ายทุกเดือน ในจำนวนละเท่า ๆ กัน โดยไม่มีดอกเบี้ย หรือค่าธรรมเนียมใด ๆ แอบแฝงเลย
ที่สำคัญ Atome ยังอนุมัติวงเงินภายใน 2-3 นาทีอีกด้วย
ข้อที่ 3 คือ ติดตามยอดค่าใช้จ่าย และวันครบกำหนดชำระได้ตลอด 24 ชั่วโมง
แม้ว่า Atome ต้องการให้ผู้คนสามารถเข้าถึงสินค้าและบริการที่แต่ละคนต้องการ เพื่อยกระดับคุณภาพชีวิต แต่ก็ไม่อยากให้เกิดการใช้จ่ายอย่างฟุ่มเฟือย 
จึงออกแบบแอปพลิเคชันให้มีฟังก์ชันติดตามยอดค่าใช้จ่ายที่ใช้งานง่าย และมีการแจ้งวันครบกำหนดชำระ
ทั้งหมดนี้ เพื่อให้ผู้ใช้งานวางแผนการใช้จ่ายได้อย่างมีวินัย
รวมถึงหากเกิดปัญหาอะไรขึ้นมา ผู้ใช้งานก็สามารถติดต่อแจ้งกับแผนกลูกค้าสัมพันธ์ได้ทันทีผ่านแอปพลิเคชันอีกด้วย
ปัจจุบัน Atome ให้บริการกว่า 500 แบรนด์ ซึ่งมีร้านค้ากว่า 2,000 แห่ง ทั้งออนไลน์และหน้าร้าน
เช่น H&M, MLB, G2000, Guess, Lee, Pandora, SUPERSPORTS, Power Buy, Sabina, EVEANDBOY, Konvy, Sephora, Agoda, Samsung และอื่น ๆ อีกมากมาย
จากแบรนด์ข้างต้นจะเห็นได้ว่า Atome โฟกัสในกลุ่มสินค้าแฟชั่น ความงาม และไลฟ์สไตล์
รวมถึงเปิดให้บริการในกลุ่มประเทศเอเชียถึง 10 ประเทศด้วยกัน ได้แก่ ไทย, ญี่ปุ่น, จีน, สิงคโปร์, เวียดนาม, มาเลเซีย, อินโดนีเซีย ฟิลิปปินส์ รวมถึงไต้หวันและฮ่องกงด้วย
อย่างไรก็ดี นอกจากจะเป็นประโยชน์ต่อทางฝั่งคนช้อปแล้ว
ทางฝั่งผู้ขายหรือร้านค้า ก็ได้รับประโยชน์เช่นกัน
เช่น การเพิ่มจำนวนลูกค้า เดิมทีลูกค้าบางรายอาจไม่สะดวกในการจ่ายครั้งเดียว
แต่ Atome ช่วยให้ลูกค้าแบ่งชำระได้ถึง 3 ครั้ง ทำให้ลูกค้าเข้าถึงสินค้าและบริการง่ายขึ้น
รวมทั้งมีข้อมูลพฤติกรรมการซื้อสินค้าของลูกค้า ให้ร้านค้านำไปใช้ในการวิเคราะห์ต่อ
เพื่อเข้าใจ และสร้างกลยุทธ์ที่ตรงใจลูกค้ามากกว่าเดิม
จากข้อดีเหล่านี้ ทำให้ที่ผ่านมาร้านค้าที่เข้าร่วม สามารถสร้างยอดซื้อต่อบิลเพิ่มสูงขึ้นถึง 30%
และด้วยคุณค่าที่ Atome เสนอมา ทำให้แอปพลิเคชันมียอดดาวน์โหลดมากกว่า 350,000 ครั้ง และจำนวนผู้ใช้งานที่ Active รายเดือนมีการเติบโตมากกว่า 30 เท่า ตั้งแต่ที่มีการเปิดตัวแอปพลิเคชัน
ทั้งนี้ในอนาคต Atome มีแผนที่จะขยายผลิตภัณฑ์และบริการด้านการเงินอื่น ๆ ตามมาอีกมากมาย
ก็ต้องคอยติดตามต่อไปว่า BNPL เจ้านี้ จะมีผลิตภัณฑ์และบริการใดที่น่าสนใจอีกบ้าง
สำหรับชาวไทยสายช้อป ที่กำลังมองหาทางเลือกใหม่สำหรับการชำระเงิน 
สามารถดาวน์โหลดแอปพลิเคชันได้ตามลิงก์ด้านล่างนี้
- iOS: 
 
- Android: 
References
-
 
-